Diari Oficial de la Generalitat Valenciana


Sumari del DOGV 9288, del 01-03-2022 (2022/1600)

Extracte de la Resolució de 7 de febrer 2022, de la vicerectora d'Ocupació i Programes Formatius de la Universitat de València, per la qual es convoca la dèneu edició dels Premis Universitat de València d'Escriptura de creació, curs 2021-2022.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9288

Data del DOGV
:   01-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1600


Data del document
:   07-02-2022

Organisme emissor
:   Universitat de València

Tipus de document
:   Extracte

Correcció d'errades

 Descriptors 

:   * distinció honorífica

Extracte de la Resolució de 7 de febrer 2022, de la vicerectora d'Ocupació i Programes Formatius de la Universitat de València, per la qual es convoca la dèneu edició dels Premis Universitat de València d'Escriptura de creació, curs 2021-2022. [2022/1600]  
BDNS (identif.): 611968.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/611968)  
  
Primer. Persones beneficiàries  
Hi pot participar l'estudiantat matriculat en alguna de les universitats valencianes durant el curs acadèmic 2021-2022, en qualsevol dels ensenyaments conduents a l'obtenció de títols universitaris oficials. En la modalitat de teatre també hi pot participar l'estudiantat matriculat el curs 2021-2022 a l'Escola Superior d'Art Dramàtic de València. Les persones participants no poden superar els 35 anys d'edat a data de 31 de desembre de 2022.  
  
Segon. Objecte  
Aquesta convocatòria té per objecte promoure i dinamitzar la creació literària entre els estudiants i estudiantes de les universitats valencianes.  
  
Tercer. Bases reguladores  
Les bases íntegres es poden consultar al web [https//www.uv.es/sedi] i a la Base de dades nacional de subvencions, a través del web [http://www.pap.minhap.gob.es/bdnstrans/es/index].  
  
Quarta. Quantia  
El pressupost total màxim autoritzat per a aquesta convocatòria ascendeix a 8.000 euros.  
S'estableixen els següents premis per a cadascuna de les modalitats:  
a) Poesia (valencià i castellà):  
- El premi consisteix en una dotació econòmica de 1.000 euros i la publicació del poemari premiat.  
b) Narrativa (valencià i castellà):  
- El premi consisteix en una dotació econòmica de 1.000 euros i la publicació de la narració premiada.  
c) Teatre:  
- El premi consisteix en una dotació econòmica de 1.000 euros i la publicació del text premiat.  
d) Guió de curtmetratge:  
- El premi consisteix en una dotació econòmica de 1.000 euros. A més, si el curtmetratge es produeix abans de desembre de 2023, s'obtindrà una ajuda per a la producció de 2.000 euros.  
  
Cinqué. Termini de presentació de sol·licituds  
El termini de presentació de les obres comença l'endemà de la publicació d'aquesta convocatòria en el Diari Oficial de la Generalitat Valenciana (DOGV) i acaba el 28 d'abril de 2022 a les 14.00.  
  
Sisé. Altres dades  
Les modalitats d'aquests premis són: poesia en valencià, poesia en castellà, narrativa en valencià, narrativa en castellà, teatre i guió de curtmetratge. En les modalitats de teatre i guió de curtmetratge, les obres poden ser presentades en valencià o en castellà.  
Les obres han de ser originals i inèdites en qualsevol suport i no han d'haver estat premiades en cap altre certamen o convocatòria de premis. En la modalitat de teatre, els textos no han d'haver estat estrenats. En la modalitat de guió de curtmetratge, el guió no pot pertànyer a un curt ja realitzat ni ser un guió adaptat. El tema de les obres és lliure.  
  
  
València, 7 de febrer de 2022.- La rectora, p. d. (DOGV 18.01.2021), la vicerectora d'Ocupació i Programes Formatius: Maria Adela Valero Aleixandre.